মৌসুমী

**আরিফা পারভিন জামান মৌসুমী** (জন্ম: ৩ নভেম্বর, ১৯৭৩) যিনি **মৌসুমী** নামে অধিক পরিচিত, একজন বাংলাদেশী সফল চলচ্চিত্র অভিনেত্রী।  নব্বই দশকের শুরুর দিকে চলচ্চিত্রাঙ্গনে আবির্ভূত মৌসুমী অভিনীত প্রথম ছায়াছবি *[[কেয়ামত থেকে কেয়ামত]]* (১৯৯৩)। *[[মেঘলা আকাশ]]* (২০০১), *[[দেবদাস (২০১৩-এর চলচ্চিত্র)|দেবদাস]]* (২০১৩) ও *[[তারকাঁটা]]* (২০১৪) চলচ্চিত্রে অভিনয়ের জন্য তিনি তিনবার জাতীয় চলচ্চিত্র পুরস্কার পান। এছাড়াও তিনি ছয়বার বাচসাস পুরস্কার ও তিনবার মেরিল প্রথম আলো পুরস্কার অর্জন করেন।

তিনি ২০০৩ সালের *[[কখনো মেঘ কখনো বৃষ্টি]]* পরিচালনার মাধ্যমে একজন চলচ্চিত্র পরিচালক হিসেবে আত্মপ্রকাশ করেন। তিনি প্রযোজনাও করেছেন তিনটি চলচ্চিত্র। মৌসুমীর নিজস্ব প্রযোজনা প্রতিষ্ঠানও আছে। তিনি কয়েকটি চলচ্চিত্রে নেপথ্য কণ্ঠশিল্পী হিসেবেও কাজ করেছেন। চলচ্চিত্রের পাশাপাশি ছোট পর্দার বেশ কিছু নাটক ও বিজ্ঞাপন চিত্রে অভিনয় করেছেন মৌসুমী।

## প্রাথমিক জীবন
মৌসুমী ১৯৭৩ সালের ৩ নভেম্বর বাংলাদেশের তৎকালীন খুলনা জেলায় জন্মগ্রহণ করেন। মৌসুমীর বাবার নাম নাজমুজ্জামান মনি এবং মায়ের নাম শামীমা আখতার জামান। তার বাল্যকাল কেটেছে খুলনার সোনাডাঙ্গা এলাকায়। ছোটবেলা থেকেই একজন অভিনেত্রী এবং গায়িকা হিসেবে তার কর্মজীবন শুরু করেন। এরপর তিনি "আনন্দ বিচিত্রা ফটো বিউটি কনটেস্ট" প্রতিযোগিতায় বিজয়ী হন, যার উপর ভিত্তি করে তিনি ১৯৯২ সালে টেলিভিশনের বাণিজ্যিকধারার বিভিন্ন অনুষ্ঠান নিয়ে হাজির হন।

## ব্যক্তিগত জীবন
মৌসুমী ১৯৯৬ সালের ২ আগস্ট তারিখে জনপ্রিয় চিত্রনায়ক ওমর সানী এর সাথে বিবাহ বন্ধনে আবন্ধ হন। বাংলাদেশের সবচেয়ে সুখী ও স্টাইলিশ তারকা দম্পতি বলা হয় তাঁদের। দাম্পত্য জীবনে তাঁদের ফারদিন এহসান স্বাধীন (ছেলে) এবং ফাইজা (মেয়ে) নামের দুটি সন্তান রয়েছে। মৌসুমী নিজের সেবামূলক প্রতিষ্ঠান "মৌসুমী ওয়েলফেয়ার ফাউন্ডেশন" দেখাশুনা করে থাকেন। এছাড়াও তিনি একজন ফ্যাশন ডিজাইনার হিসাবে কাজ করে থাকেন। বর্তমানে তিনি ঢাকার বসুন্ধরা সিটি মার্কেটের একটি পোশাক স্টল "লেডিস" এর মালিকানার দায়িত্বে রয়েছেন।

## কর্মজীবন
### অভিনয়
মৌসুমী ১৯৯৩ সালে সোহানুর রহমান সোহান পরিচালিত *[[কেয়ামত থেকে কেয়ামত]]*  ছায়াছবির মাধ্যমে চলচ্চিত্রাঙ্গনে পদার্পণ করেন। প্রথম চলচ্চিত্রে তাঁর বিপরীতে ছিলেন অকাল প্রয়াত অভিনেতা সালমান শাহ। দুজনেরই এটি ছিল প্রথম চলচ্চিত্র। চলচ্চিত্রটি তখনকার সময়ে তেরো কোটি টাকা ইনকাম করে। যা ইতিহাসে রেকর্ড ব্যবসা করার নজির স্থাপন করেন। মৌসুমী বনে যান সুপারস্টার। ছিনিয়ে নেন শীর্ষ নায়িকার আসন।আসনটি ধরে রেখেছিলেন সাত বছর। অর্থাৎ ১৯৯৯ পর্যন্ত মৌসুমী ছিলেন চলচ্চিত্রের শীর্ষ নায়িকা।

পুরো নব্বই দশক ছিলো মৌসুমী'তে মাতোয়ারা।।সে সময়ে রেকর্ড পরিমাণ মৌসুমীর ভিউ কার্ড বিক্রি হয়েছিলো। এছাড়াও মৌসুমী কে সে সময়ের যুবতী কিশোরী মেয়েরা স্টাইল আইকন হিসেবে ফলো করতে থাকেন।। মৌসুমী জামা,, মৌসুমী হাতা,, মৌসুমী নাকের ফুল,, মৌসুমী চুলের ফিতা,, মৌসুমী চুড়ি,, মৌসুমী হেয়ার কাট মৌসুমীকে অনুকরনে এসব তখন প্রচলন হয়েছিলো,,যা আজও আমাদের দেশে চলমান রয়েছে।। এ ছাড়া সেন্টমার্টিন এ নায়িকা মৌসুমীর নামে একটি দ্বীপেরও নামকরণ করা হয়।।

১৯৯৩ সনে প্রথম সিনেমা  কেয়ামত থেকে কেয়ামত এর পর থেকে মৌসুমী অভিনয় করেন *[[মৌসুমী (চলচ্চিত্র)|মৌসুমী]]*  ও ওমর সানির বিপরীতে *[[দোলা (চলচ্চিত্র)|দোলা]]*  ছায়াছবিতে। প্রথম বছরই তার অভিনয় দর্শকদের প্রশংসা লাভ করে। পরের বছর সালমান শাহের বিপরীতে গীতিকার ও পরিচালক গাজী মাজহারুল আনোয়ার পরিচালিত *স্নেহ*, শিবলি সাদিক পরিচালিত *[[অন্তরে অন্তরে]]*  ও শফি বিক্রমপুরির *দেনমোহর*  ছায়াছবিতে। ১৯৯৫ সালে তাঁর অভিনীত উল্লেখযোগ্য চলচ্চিত্র শহীদুল ইসলাম খোকনের সাইকো-থ্রিলার *বিশ্বপ্রেমিক*। ১৯৯৬ সালে নিজের প্রযোজিত *গরীবের রানী* ও *সুখের ঘরে দুখের আগুন*  চলচ্চিত্রে অভিনয় করেন। এছাড়া চিত্রনায়ক মান্না প্রযোজিত প্রথম চলচ্চিত্র *লুটতরাজ*-এ অভিনয় করেন। ১৯৯৯ সালে কাজী হায়াৎ পরিচালিত আম্মাজান ও মনতাজুর রহমান আকবর পরিচালিত *মগের মুল্লুক*  ছায়াছবি দুটি ব্যবসাসফল হয়। তবে শুধু অভিনয় নয়, অসাধারণ ফিগার এর অধিকারিণী মৌসুমী ছিলেন সবার "ড্রিম গার্ল"। দর্শক চাহিদা মেটাতে তিনি নিজেকে আবেদনময়ী করে উপস্থাপন করেন বেশ কয়েকটি ছায়াছবিতে। *পরাধীন*, *রক্তের অধিকার,* ব*উয়ের সম্মান, সুখের আশায়*   চলচ্চিত্রে শরীরী আবেদনে দর্শক মাতান। বিশেষ করে, *রক্তের অধিকার*  চলচ্চিত্রে পিঠ উন্মুক্ত পশ্চিমা ফ্রক পরে বৃষ্টি ভেজা গানে নিজেকে আবেদনময়ী হিসাবে নতুন ভাবে চেনান। এর পর*পরাধীন*   ছায়াছবিতে নায়ক রুবেলের সাথে "চুপ একদম চুপ" গানের মাধ্যমে সবার নজর কেড়ে নেন। *সুখের আশায়*   ছায়াছবিতে একই নায়কের সাথে পশ্চিমা খোলামেলা পোশাকে হাজির করে আলোচনার ঝড় তুলেন। তবে সব ছাপিয়ে *[[বউয়ের সম্মান]]*   চলচ্চিত্রে নিজের অপরূপ সৌন্দর্য তুলে ধরেন বেশ কয়েকটি সাহসী দৃশ্যে । কিন্তু   *লাভ ইন থাইল্যান্ড*  ছায়াছবিতে অতিরিক্ত খোলামেলা পোশাকে উপস্থিত হয়ে কিছুটা সমালোচিত হন।

২০০১ সালে নার্গিস আক্তার পরিচালিত *[[মেঘলা আকাশ]]*  চলচ্চিত্রে অভিনয় করে অর্জন করেন শ্রেষ্ঠ অভিনেত্রী হিসেবে তাঁর প্রথম জাতীয় চলচ্চিত্র পুরস্কার। পরের বছর কাজী হায়াতের *[[ইতিহাস (চলচ্চিত্র)|ইতিহাস]]* ও এফ আই মানিক পরিচালিত *[[লাল দরিয়া]]*  ছায়াছবি গুলো বাণিজ্যিক সফলতা লাভ করে। ২০০৩ সালে তাঁর নিজের পরিচালিত প্রথম চলচ্চিত্র *[[কখনো মেঘ কখনো বৃষ্টি]]* ও দেলোয়ার জাহান ঝন্টু পরিচালিত মুক্তিযুদ্ধ নিয়ে নির্মিত *[[বীর সৈনিক]]*  ছায়াছবিতে অভিনয় করেন। ২০০৪ সালে *[[খায়রুন সুন্দরী]]* চলচ্চিত্রের মাধ্যমে নতুন ভাবে আবারো ফিরে পান শীর্ষ নায়িকার আসন। পরবর্তী দুই বছর অর্থাৎ ২০০৫ ও ২০০৬ সনে মৌসুমীই ছিলেন শীর্ষ চলচ্চিত্র অভিনেত্রী। ২০০৪ সালে তাঁর অভিনীত *[[মাতৃত্ব (চলচ্চিত্র)|মাতৃত্ব]]*  চলচ্চিত্রটি সমালোচকদের প্রশংসা অর্জন করে। পরের বছর ধর্মীয় গোঁড়ামি নিয়ে নির্মিত *[[মোল্লা বাড়ীর বউ]]* ও তাঁর নিজের পরিচালিত *মেহের নিগার* ছায়াছবিতে অভিনয় করেন। ২০০৮ সালে *[[একজন সঙ্গে ছিল]]*  ছায়াছবির জন্য শ্রেষ্ঠ অভিনেত্রী হিসেবে বাচসাস পুরস্কার অর্জন করেন। এছাড়া চিত্রনায়ক ইলিয়াস কাঞ্চন পরিচালিত *বাবা আমার বাবা* ছায়ছবিতে অভিনয় করেন। ২০১০ সালে আমজাদ হোসেন পরিচালিত *[[গোলাপী এখন বিলাতে]]*  ছায়াছবির নাম ভূমিকায় অভিনয় করে অর্জন করেন শ্রেষ্ঠ অভিনেত্রী হিসেবে বাচসাস পুরস্কার ও দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার।

২০১১ সালে মুক্তি পায় মুশফিকুর রহমান গুলজার পরিচালিত *[[কুসুম কুসুম প্রেম]]*, মুহাম্মদ মোস্তফা কামাল রাজের প্রজাপতি, ও চাষী নজরুল ইসলাম পরিচালিত *[[দুই পুরুষ]]*। প্রজাপতি ছায়াছবিতে অভিনয়ের জন্য দর্শক জরিপে শ্রেষ্ঠ চলচ্চিত্র অভিনয়শিল্পী (নারী) বিভাগে মেরিল-প্রথম আলো পুরস্কার লাভ করেন। ২০১৩ সালে নন্দিত কথাসাহিত্যিক শরৎচন্দ্র চট্টোপাধ্যায় রচিত উপন্যাস দেবদাস অবলম্বনে চাষী নজরুল ইসলাম পরিচালিত *[[দেবদাস (২০১৩-এর চলচ্চিত্র)|দেবদাস]]*  চলচ্চিত্রে "চন্দ্রমুখী" চরিত্রে অভিনয় করেন। এ চলচ্চিত্রের জন্য তিনি শ্রেষ্ঠ অভিনেত্রী হিসেবে জাতীয় চলচ্চিত্র পুরস্কারে ভূষিত হন। এছাড়া মেরিল-প্রথম আলো পুরস্কার-এর সমালোচক শাখায় শ্রেষ্ঠ চলচ্চিত্র অভিনয়শিল্পী (নারী) হিসেবে মনোনীত হন। একই বছর মোস্তাফিজুর রহমান মানিক পরিচালিত *[[কিছু আশা কিছু ভালোবাসা]]*  চলচ্চিত্রে অভিনয় করেন। ২০১৪ সালে মুহাম্মদ মোস্তফা কামাল রাজ পরিচালিত *[[তারকাঁটা (চলচ্চিত্র)|তারকাঁটা]]*  ছায়াছবিতে আরিফিন শুভর বোনের চরিত্রে অভিনয় করেন। এছাড়া চিত্রনায়ক ফেরদৌস আহমেদ প্রযোজিত *[[এক কাপ চা]]*  ছায়াছবিতে একজন লাইব্রেরিয়ান চরিত্রে অভিনয় করেন। তারকাঁটা চলচ্চিত্রে অভিনয়ের জন্য লাভ করেন তৃতীয় বারের মত জাতীয় চলচ্চিত্র পুরস্কার। এছাড়াও *[[এক কাপ চা]]*  চলচ্চিত্রের জন্য পান সমালোচকদের বিচারে শ্রেষ্ঠ চলচ্চিত্র অভিনয়শিল্পী (নারী) হিসেবে মেরিল-প্রথম আলো পুরস্কার। ২০১৫ সালে ঈদে মুক্তি পায় ইন্দো-বাংলা প্রযোজনায় আশোক পাতি ও আব্দুল আজিজ পরিচালিত *আশিকী*। ২০১৬ সালের ভালোবাসা দিবসে মুক্তি পায় মুশফিকুর রহমান গুলজার পরিচালিত ‌*মন জানেনা মনের ঠিকানা*। এই চলচ্চিত্রে তিনি একজন আইনজীবীর চরিত্রে অভিনয় করেন।

চলচ্চিত্রে অভিনয়ের পাশাপাশি তিনি টেলিভিশন নাটকে ও টেলিফিল্মে অভিনয় করেছেন। ২০১৬ সালে চিত্রগ্রাহক জেড এইচ মিন্টুর নির্দেশনায় *মেঘের আড়ালে* টেলিফিল্মে অভিনয় করেন। এতে প্রথম বারের মত একসাথে টেলিফিল্মে অভিনয় করেছেন মৌসুমী ও রিয়াজ একই বছর ঈদুল ফিতর উপলক্ষে আফতাব বিন তমিজের নির্দেশনায় *অতীত হারায়ে খুঁজি* টেলিফিল্মে কাজ করেন। এতে তার বিপরীতে অভিনয় করেন ওমর সানি।

### প্রযোজনা
মৌসুমী ১৯৯৬ সালে *গরীবের রানী* ছায়াছবি দিয়ে প্রযোজকের খাতায় নাম লেখান। চলচ্চিত্র প্রযোজনার লক্ষ্যে তিনি প্রযোজনা প্রতিষ্ঠান **কপোতাক্ষ চলচ্চিত্র** প্রতিষ্ঠা করেন। একই বছর এই প্রতিষ্ঠান থেকে মুশফিকুর রহমান গুলজারের পরিচালনায় *সুখের ঘরে দুখের আগুন* ও মনতাজুর রহমান আকবর পরিচালনায় *বউয়ের সম্মান (আমার বউ*) ছায়াছবি প্রযোজনা করেন। এরপর দীর্ঘ ১৯ বছর পর তিনি আবার *আমি এতিম হতে চাই* দিয়ে চলচ্চিত্র প্রযোজনায় ফিরে আসেন। চলচ্চিত্রটি যৌথভাবে প্রযোজনা করেছেন মৌসুমী ও ঋদ্দি টকিজ।

### পরিচালনা
২০০৩ সালে *[[কখনো মেঘ কখনো বৃষ্টি]]* দিয়ে মৌসুমী চলচ্চিত্র পরিচালক হিসেবে আত্মপ্রকাশ করেন। পরবর্তীতে ২০০৫ সালে পরিচালনা করেন *মেহের নিগার*। ২০১৬ সালে *শূন্য হৃদয়* নামে একটি টেলিফিল্ম পরিচালনা করছেন।

### সঙ্গীত
মৌসুমী ২০০৪ সালে জাহিদ হোসেন পরিচালিত *[[মাতৃত্ব (চলচ্চিত্র)|মাতৃত্ব]]* ছায়াছবিতে একটি গানে কণ্ঠ দেন। ২০০৭ সালে ইথুন বাবুর সুরে ২০১৪ সালে মুহাম্মদ মোস্তফা কামাল রাজ পরিচালিত *[[তারকাঁটা (চলচ্চিত্র)|তারকাঁটা]]* ছায়াছবিতে "কি যে শূন্য লাগে তুমিহীনা" গানে কণ্ঠ দেন। এছাড়া মুহাম্মদ মোস্তফা কামাল রাজের *ছায়াছবি* চলচ্চিত্রে "মন যা বলে বলুক" গানের গীত রচনা করেছেন মৌসুমী।

## চলচ্চিত্রের তালিকা

## পুরস্কার
;জাতীয় চলচ্চিত্র পুরস্কার
** **বিজয়ী**: শ্রেষ্ঠ অভিনেত্রী - মেঘলা আকাশ (২০০১)
** **বিজয়ী**: শ্রেষ্ঠ অভিনেত্রী - দেবদাস (২০১৩)
** **বিজয়ী**: শ্রেষ্ঠ অভিনেত্রী - তারকাঁটা (২০১৪)
;বাচসাস পুরস্কার
** **বিজয়ী**: শ্রেষ্ঠ অভিনেত্রী - কষ্ট (২০০০)
** **বিজয়ী**: শ্রেষ্ঠ অভিনেত্রী - ভেজা বিড়াল (২০০১)
** **বিজয়ী**: শ্রেষ্ঠ অভিনেত্রী - মাতৃত্ব (২০০৫)
** **বিজয়ী**: শ্রেষ্ঠ অভিনেত্রী - একজন সঙ্গে ছিল (২০০৮)
** **বিজয়ী**: শ্রেষ্ঠ অভিনেত্রী - গোলাপী এখন বিলাতে (২০১০)   
** **বিজয়ী**:  শ্রেষ্ঠ অভিনেত্রী-এক কাপ চা(২০১৩)

;মেরিল-প্রথম আলো পুরস্কার
** **বিজয়ী**: শ্রেষ্ঠ চলচ্চিত্র অভিনয়শিল্পী (নারী) (দর্শক জরিপ) - গোলাপী এখন বিলাতে (২০১০)
** **বিজয়ী**: শ্রেষ্ঠ চলচ্চিত্র অভিনয়শিল্পী (নারী) (দর্শক জরিপ) - প্রজাপতি (২০১১)
** **বিজয়ী**: শ্রেষ্ঠ চলচ্চিত্র অভিনয়শিল্পী (নারী) (সমালোচক) - এক কাপ চা (২০১৪)
** **মনোনীত**: শ্রেষ্ঠ চলচ্চিত্র অভিনয়শিল্পী (নারী) (সমালোচক) - প্রজাপতি (২০১১)
** **মনোনীত**: শ্রেষ্ঠ চলচ্চিত্র অভিনয়শিল্পী (নারী) (সমালোচক) - দেবদাস (২০১৩)
** **মনোনীত**: শ্রেষ্ঠ চলচ্চিত্র অভিনয়শিল্পী (নারী) (দর্শক জরিপ) - এক কাপ চা (২০১৪)

** লাক্স চ্যানেল আই পারফর্মেন্স পুরস্কার  
** **বিজয়ী**: শ্রেষ্ঠ চলচ্চিত্র অভিনেত্রী   (কখনো মেঘ কখনো বৃষ্টি)(২০০৩)
** **বিজয়ী**: শ্রেষ্ঠ চলচ্চিত্র অভিনেত্রী -( মোল্লা বাড়ির বউ) (২০০৫)
** **বিজয়ী**: শ্রেষ্ঠ চলচ্চিত্র অভিনেত্রী  - (একজন সঙ্গে ছিলো) (২০০৭)
**প্রযোজক সমিতি পুরস্কার
** **বিজয়ী**: সেরা অভিনেত্রী - (অন্তরে অন্তরে) (১৯৯৪)
** **বিজয়ী**: সেরা অভিনেত্রী - আদরের সন্তান (১৯৯৫)
** **বিজয়ী**: শ্রেষ্ঠ অভিনেত্রী - লাট সাহেবের মেয়ে (১৯৯৭)
** **বিজয়ী**: শ্রেষ্ঠ অভিনেত্রী - স্বামী ছিনতাই (২০০৪)

**ইন্দো ইন্টারন্যাশনাল এওয়ার্ড**

** মেরিল ভোরের কাগজ পুরস্কার 
** **বিজয়ী**: শ্রেষ্ঠ চলচ্চিত্র অভিনয়শিল্পী (নারী) বিভাগে (১৯৯৩-১৯৯৬) সাল পর্যন্ত টানা চারবার  মৌসুমী এই পুরস্কার লাভ করেন।
*

### আন্তর্জাতিক বাংলা চলচ্চিত্র সমালোচক পুরস্কার

**দর্শক ফোরাম পুরস্কার**

## সম্মাননা
বাংলাদেশের শিশুদের অধিকার প্রতিষ্ঠায় জনমত ও সচেতনতা বৃদ্ধির লক্ষ্যে সম্প্রতি তিনি ও বাংলাদেশের প্রথিতযশা জাদুকর জুয়েল আইচ *ইউনিসেফ অ্যাডভোকেটের* দায়িত্ব পান। ১৬ জুন ২০১৯ তারিখে মৌসুমীকে আমেরিকা-বাংলাদেশ প্রেসক্লাব আজীবন সম্মাননা প্রদান করে। এ সম্মাননার মাধ্যমে তিনি এ সংগঠনটির সদস্য মনোনিত হন।

## আরও দেখুন
* ওমর সানী

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:১৯৭৩-এ জন্ম
বিষয়শ্রেণী:বাংলাদেশী নারী চলচ্চিত্র পরিচালক
বিষয়শ্রেণী:খুলনার অভিনেত্রী